Komisjoni arvamus EÜ asutamislepingu artikli 251 lõike 2 kolmanda lõigu punkti c alusel Euroopa Parlamendi muudatuste kohta nõukogu ühises seisukohas, mis käsitleb ettepanekut Euroopa parlamendi ja Nõukogu direktiiv millega muudetakse mootorsõidukite kasutamise tsiviilvastutuskindlustust käsitlevaid Nõukogu direktiive 72/166/EMÜ, 84/5/EMÜ, 88/357/EMÜ, 90/232/EMÜ ja direktiivi 2000/26/EÜ (viies liikluskindlustuse direktiiv) millega muudetakse komisjoni ettepanekut EÜ asutamislepingu artikli 250 lõike 2 alusel /* KOM/2005/0057 lõplik - COD 2002/0124 */





Brüssel, 16.2.2005 KOM(2005) 57 lõplik 2002/0124 (COD) KOMISJONI ARVAMUS EÜ asutamislepingu artikli 251 lõike 2 kolmanda lõigu punkti c alusel Euroopa Parlamendi muudatuste kohta nõukogu ühises seisukohas, mis käsitleb ettepanekut EUROOPA PARLAMENDI JA NÕUKOGU DIREKTIIV MILLEGA MUUDETAKSE MOOTORSÕIDUKITE KASUTAMISE TSIVIILVASTUTUSKINDLUSTUST KÄSITLEVAID NÕUKOGU DIREKTIIVE 72/166/EMÜ, 84/5/EMÜ, 88/357/EMÜ, 90/232/EMÜ JA DIREKTIIVI 2000/26/EÜ (VIIES LIIKLUSKINDLUSTUSE DIREKTIIV) MILLEGA MUUDETAKSE KOMISJONI ETTEPANEKUT EÜ asutamislepingu artikli 250 lõike 2 alusel 2002/0124 (COD) KOMISJONI ARVAMUS EÜ asutamislepingu artikli 251 lõike 2 kolmanda lõigu punkti c alusel Euroopa Parlamendi muudatuste kohta nõukogu ühises seisukohas, mis käsitleb ettepanekut EUROOPA PARLAMENDI JA NÕUKOGU DIREKTIIV MILLEGA MUUDETAKSE MOOTORSÕIDUKITE KASUTAMISE TSIVIILVASTUTUSKINDLUSTUST KÄSITLEVAID NÕUKOGU DIREKTIIVE 72/166/EMÜ, 84/5/EMÜ, 88/357/EMÜ, 90/232/EMÜ JA DIREKTIIVI 2000/26/EÜ (VIIES LIIKLUSKINDLUSTUSE DIREKTIIV) (EMPs kohaldatav tekst) 1. Sissejuhatus Euroopa Ühenduse asutamislepingu artikli 251 lõike 2 kolmanda lõigu punktis c sätestatakse, et komisjon esitab oma arvamuse Euroopa Parlamendi teisel lugemisel tehtud muudatusettepanekute kohta. Komisjoni arvamus parlamendi tehtud seitsme ettepaneku kohta on esitatud allpool. 2. Taust Ettepaneku edastamine Euroopa Parlamendile ja nõukogule (dokument KOM(2002)244 lõplik 2002/0124 (COD): | 07.06.2002[1] | Euroopa Majandus- ja sotsiaalkomitee arvamus: | 26/27.02.2003[2] | Euroopa Parlamendi arvamus esimesel lugemisel: | 22.10.2003[3] | Ühisseisukoha vastuvõtmine: Komisjoni teatis nõukogu ühisseisukoha kohta: Euroopa Parlamendi arvamus teisel lugemisel: | 26.4.2004 30.4.2004[4] 12.1.2005 | 3. Ettepaneku eesmärk Ettepaneku eesmärk on muuta olemasolevaid liikluskindlustuse direktiive, et: - ajakohastada (enamik liikluskindlustuse direktiivide kehtivaid sätteid on vastu võetud 1970ndatel ja 1980ndatel aastatel) ja parandada mootorsõidukite põhjustatud õnnetustes kannatanute kaitset kohustusliku kindlustuse abil; - likvideerida kõnealuste direktiivide puudused ja selgitada nende teatavaid sätteid, tagades seeläbi nende ühtsema tõlgendamise ja kohaldamise liikmesriikides; - leida lahendused sageli esilekerkivatele probleemidele, et luua tõhusamalt toimiv liikluskindlustuse ühtne turg. 4. Komisjoni arvamus Euroopa Parlamendi muudatuste kohta - Parlament võttis teisel lugemisel nõukogu ühisseisukoha suhtes vastu seitse muudatust. Need parandavad teatavaid teksti osi, mõjutamata ühisseisukoha ja komisjoni ettepaneku sisu ja põhimõtteid. Komisjon võtab vastu kõik seitse kõnealust muudatust. - Need muudatused on järgmised: Muudatuse nr | Ühisseisukoha säte | 4 | PÕHJENDUS 18 (imporditud sõidukite kindlustuskaitse) seoses direktiivi 90/232/EMÜ artikli 4a lõikega 1. Muudetakse sõnastust: „Kehtestada“ asendatakse sõnaga „Võimaldada“ (vt muudatus 11). | 6 | PÕHJENDUS 23B uus (pädev kohtualluvus). Tunnistatakse selgesõnaliselt kannatanute võimalust algatada kindlustaja vastu kohtumenetlusi liikmesriigis, kus on nende alaline elukoht. Kõnealust võimalust, mis on sätestatud määruses (EÜ) nr 44/2001, ei tunnustatud neljandas liikluskindlustuse direktiivis 2000/26/EÜ (vt muudatus 12). | 11 | ARTIKKEL 4, PUNKT 4 (imporditud sõidukite kindlustuskaitse) seoses direktiivi 90/232/EMÜ artikli 4a lõikega 1. Muudetakse sõnastust: esiteks asendatakse sõna „imporditud“ sõnaga „saadetud“. Teiseks asendatakse sõnastus „sõiduki kättetoimetamise, ostjale kättesaadavaks tegemise või lähetamise kuupäeva kuni 30 päeva jooksul“ järgmisega „ostjapoolset saadetise vastuvõtmist 30 päeva jooksul“. | 12 | ARTIKKEL 5, PUNKT 1 (pädev kohtualluvus). Neljandasse liikluskindlustuse direktiivi 2000/26/EÜ lisatakse uus põhjendus, millega tunnistatakse selgesõnaliselt kannatanute võimalust algatada kindlustaja vastu kohtumenetlusi liikmesriigis, kus on nende alaline elukoht vastavalt määrusele (EÜ) nr 44/2001. | Muudatuse nr | Ühisseisukoha säte: | 17 | PÕHJENDUS 10 (kindlustuskaitse miinimumsumma). Lisatakse kaks uut lauset, et rõhutada vajadust maksta mootorsõidukite põhjustatud õnnetustes kannatanutele täielikku ja õiglast hüvitist. | 18 | ARTIKKEL 2, LÕIKED 2 JA 3 (kindlustuskaitse miinimumsumma), seoses teise liikluskindlustuse direktiivi 84/5/EMÜ arikli 1 lõigetega 2 ja 3. Muudatusega kavatsetakse selgitada, et liikmesriik saab valida kahe võimaluse vahel: 1 000 000 eurot kannatanu kohta või 5 000 000 eurot ühe nõude kohta (olenemata kannatanute arvust) kindlustuskaitse miinimumsummaks isikukahju puhul. Viieaastane üleminekuperiood tagatise uue kindlustuskaitse miinimumsumma rakendamiseks ei ole kohustuslik, ent liikmesriigid võivad seda taotleda. Üleminekuperiood algab rakendamise kuupäevast. Mõned sõnastuse muudatused tehakse sättes, mis käsitleb miinimumsummade automaatset korrapärast läbivaatamist. | 20 | ARTIKKEL 5, PUNKT 2A (nõuete lahendamiseks vajalike andmete kättesaadavus). Neljandasse liikluskindlustuse direktiivi 2000/26/EÜ lisatakse uus artikkel 6a, millele vastavalt tuleks liikmesriikidel võtta kohased meetmed, et teha nõuete rahuldamiseks vajalikud andmed kannatanutele ja muudele huvitatud pooltele lihtsalt kättesaadavaks. | 5. Järeldus Võttes arvesse EÜ asutamislepingu artikli 250 lõiget 2, muudab komisjon oma ettepanekut eespool osutatud viisil. [1] ELT C 227 E, 24.9.2002, lk 387–392. [2] ELT C 95, 23.4.2003, lk 45–47. [3] P5_TA(2003)0446 [4] KOM (2004) 351 lõplik.